Promoció de l'ESAB\nLes activitats de promoció dels estudis a l’ESAB\nDurant el curs 2010/11 les activitats de promoció s’han centrat en les línies de treball consensuades des de la Comissió de Foment de les Vocacions Científiques del Campus, i aquestes han estat:\nTallers didàctics "Un dia a la Uni"\nProjecte Mart XXI: és possible una colònia humana al planeta Mart?\nCursos per al professorat de secundària\nParticipació en l'acolliment i organització de les proves Cangur\nJornades de Portes Obertes. Jornada de portes obertes per al professorat de secundària\nXerrades a centres des del campus o al centre\n“El projecte Un Dia a la Uni s’adreça a nois i noies de segon cicle d’ESO i Batxillerat, tot i que per la seva estructura és fàcilment adaptable a una gran diversitat de públic. Es tracta de passar un matí o una tarda al campus, realitzant una sèrie de tallers que tenen la voluntat d’apropar les persones participants a la universitat i trencar pors i idees preconcebudes sobre la mateixa”.\nEls tallers “Un dia a la Uni” tenen una capacitat màxima de 15 persones per taller. Creiem que aquesta mida és adequada per una correcta transmissió dels coneixements i per garantir el component pràctic de l’activitat. De la mateixa manera, les característiques i els protocols d’alguns dels espais utilitzats, per exemple els laboratoris, aconsellen grups reduïts.\nCom en el cas de Mart XXI intentem que el professorat del taller sigui gent motivada, jove i amb un profund coneixement teòric de la temàtica a tractar. Generalment és PDI recent doctorat o estudiants de màsters oficials.\nEls tallers han de servir per conèixer la universitat, per tant les instal·lacions i els entorns de treball que utilitzen els nostres “universitaris/es per un dia” han de ser les mateixes. Podeu trobar la relació de tallers ofertats durant el 2010-11 a l’enllaç:\nCentres Participants i nombre d’alumnes\nTallers realitzats des de l’ESAB\nTaller d'Anàlisi de la qualitat de l'aigua\nTaller de in vitro\nTaller d'Aromes i la seva plicació a la indústria\nProfessorat i talleristes\nGraciela Alfonsina Marando\nIsabel Achaerandio / Sheila Benítez\nEdició “Un Dia a la Uni” ofertat des del Casal de Joves de Castelldefels durant la setmana blanca de març i vacances d’estiu.\nAquesta és una versió del programa “Un Dia a la Uni” que s’ha ofertat per joves de 12 a 16 anys dins el marc del programa “Joci Jove” de l’Ajuntament de Castelldefels. Consisteix en uns tallers pràctics dels que venim ofertant habitualment però fora del context del curs escolar, aprofitant períodes de vacances. Els nois i noies participants s’apunten a l’oferta del Casal de Joves i trien els tallers que els interessen. La valoració ha estat molt positiva, i ens ha permès treballar aspectes relacionats amb les temàtiques del nostre campus des d’una perspectiva més informal i relaxada, aprofitant al màxim el vessant lúdic i potenciant el tracte personalitzat.\nHem realitzat els tallers coincidint amb els períodes de descans de la Setmana Blanca (març) i de les vacances d’estiu (juliol). Els tallers han estat de 10 a 13h.\nCÁLCUL DEL RENDIMENT ENERGÈTIC DE LES PLAQUES SOLARS\nPRÁCTICA AMB COETS DE VINAGRE I BICARBONAT\nCONSTRUCCIÓ D'UN SISTEMA DE DISTRIBUCIÓ D'AIGUA\nCONSTRUÏM I PROGRAMEM ROBOTS AMB LEGO\nVOLAR DE PEUS A TERRA: PRÀCTICA AMB EL SIMULADOR DE VOL\nCONSTRUÏM I PROGRAMEM ROBOTS\nLA GESTIÓ DE L’AIGUA: CONSTRUÏM UN SISTEMA DE DISTRIBUCIÓ\nLA DOMÒTICA: UNA TECNOLOGIA QUOTIDIANA\nLA GESTIÓ DE L’AIGUA: CONTROL DE LES SEVES CARACTERÍSTIQUES\nAquest és un nou projecte fruit de la adaptació de “Un dia a la Uni” a les necessitats concretes dels centres educatius de secundària i l’ajuntament de Badalona. L’objectiu del projecte és donar a conèixer les àrees temàtiques del Campus del Baix Llobregat a través de tallers didàctics que girin entorn l’aplicació de les tecnologies per la millora de la vida de les persones i de la societat en general.\nL’Ajuntament de Badalona va considerar que aquesta era una bona manera de poder continuar en la línia d’estimular la motivació i el interès per la ciència i la tecnologia de l’alumnat de 2n cicle d’ESO, i així continuar amb el camí marcat per Mart XXI.\nAixí doncs durant 2 matins en sessions de 4 hores cada matí, 72 nois i noies de secundària van poder reflexionar sobre el paper de la ciència i la tecnologia i posteriorment conèixer d’aprop aplicacions pràctiques.\nL’activitat es va realitzar els dies 24 i 31 de maig, al campus, amb la següent programació.\nCada dia es feia una activitat de reflexió més un taller de 15 persones, de manera que cada persona podia fer 1 taller el 24 i un de diferent el 31.\nLa gestió de l’activitat amb els centres la van portar les tècniques d’educació de l’ajuntament de Badalona.\nUn món desigual. L'accés diferencial als recursos bàsics. Grup A i B\nÉs un format molt interessant que ens permet treballar les vocacions científiques, la motivació i al mateix temps la conscienciació social i la part ,més aplicada de les ciències. Creiem que aquesta és clarament una activitat de futur que mirarem de desenvolupar més al 2012.\nLes valoracions per part de l’Ajuntament i dels centres ha estat molt positiva\nMart XXI és potser l’acció més important en termes d’acompanyament a l’escolaritat que es realitza des del Campus del Baix Llobregat i sintonitza amb les estratègies d’èxit escolar dels municipis que hi participen, així com de l’Àrea d’Educació de la Diputació de Barcelona. És per això que a més de comptar amb el suport econòmic i tècnic de la Diputació, comptem amb el cofinançament dels municipis participants mitjançant la signatura de diferents convenis de col·laboració o bé amb l’atorgament d’ajuts.\nEl projecte Mart XXI s’adreça a nois i noies de 3er i 4rt d’ESO que, malgrat tenir capacitats i potencial pels estudis, presenten risc d’abandonament dels mateixos. És una experiència en col·laboració entre l’Àrea d’Educació i TIC de UPC, diversos ajuntaments de la comarca del Baix Llobregat i el Departament d’Educació (Inspecció i centres de secundària).\nDurant 5 sessions de tot un matí al CBL-UPC, de manera pràctica i interdisciplinària, s’analitza la viabilitat d’una colònia humana a Mart, amb la ciència i el treball en equip com a fil conductor. Es constitueixen\nEls objectius del projecte Mart XXI són:\n1. Motivar els i les participants del projecte a no abandonar els estudis de manera prematura, valorant el paper del coneixement, la importància de l’estudi i l’esforç realitzat pels nois i noies\n2. Ajudar en la seva orientació acadèmica i professional\n3. Ser capaços de treballar en equip i per projectes, assumint una responsabilitat dins l’equip i combinant el treball en grup amb la realització de tasques de manera individual i autònoma\n4. Conèixer de prop la universitat i vèncer prejudicis sobre la mateixa, els estudis i el món acadèmic en general. Posar de relleu el paper que desenvolupa la ciència i la tecnologia a la nostra societat i les seves potencialitats en el futur\n5. Iniciar una línia de treball compartit entre universitat, món local i centres d’ensenyament secundari\nEl projecte va començar el 2008 amb la participació de 28 nois i noies 6 centres d’educació secundària de Badalona. El 2009 hi van participar 126 estudiants 17 centres de Badalona, Viladecans i Castelldefels, i el 2010 128 estudiants de 19 centres de Badalona, Gavà i Sant Vicenç dels Horts. El 2011 han passat pel projecte , en les seves 2 edicions, 131 noies i nois de 22 centres de Castelldefels, Viladecans, Gavà i Sant Vicenç dels Horts.\nEL CALENDARI DE LES SESSIONS DEL PROJECTE\nINS San Pedro\nEscola Salesiana Sant Vicenç\nGRUPS DE MART XXI COORDINATS DES DE L’ESAB\nDe mans de l’Àrea d’Educació i TIC de la Diputació de Barcelona va sorgir la possibilitat de publicar un article sobre l’experiència a la revista GUIX.\nAA.DD. (2011) “Mart XXI: o de com anar a la Universitat passant per Mart”, a La Química a l’Escola. REVISTA GUIX: Elements d’Acció Educativa, núm. 378, novembre 2011, La Química a l’Escola, Barcelona.\nApostem per la continuïtat del projecte, amb la possible incorporació d’un nou grup de 8 alumnes per edició. Aquest nou grup treballaria amb l’aplicació de la tecnologia de la llum a la missió i estaria liderat per personal del Institut de Ciències Fotòniques (ICFO).\nProposem 2 edicions, amb la participació dels mateixos municipis que al 2011.\nL’activitat en dades\nEls treballs de recerca són una oportunitat molt interessant per a que els i les alumnes de Batxillerat puguin establir un contacte amb el món universitari. També creiem que la seva tutorització pot ser una de les formes més eficaces d’articular una col·laboració entre la universitat i els centres de secundària.\nEntenent la realització dels treballs com una feina d’equip, PDI, estudiant del Campus, alumnat de batxillerat i professorat tutor de batxillerat, estableixen una programació que ha d’assegurar que el treball es desenvolupi de la millor manera possible, arribant a la consecució dels objectius marcats.\nEls i les alumnes de batxillerat tenen l’oportunitat de fer un tast de la vida al campus, i d’utilitzar les instal·lacions i la infraestructura de recerca necessàries per dur a terme el seu treball, amb la qual cosa podran familiaritzar-se amb el món de la recerca universitària.\nDe la mateixa manera, la biblioteca del Campus els realitza una formació específica en l’ús del fons documental de la UPC, i l’alumnat té l’assessorament de personal de la biblioteca que els donarà suport en l’àmbit temàtic específic que hagin triat.\nTot plegat per a que esdevinguin, durant uns mesos, veritables alumnes del campus i puguin tenir la oportunitat de viure la universitat molt abans que altres dels seus companys. L’oferta de tutorització es fa en base a una llista de propostes de treballs d’interès científic i tècnic relacionats amb els estudis que s’imparteixen a les dues escoles del Campus, però també cercant àrees temàtiques que permetin un enfocament més transversal.\nDurant aquestes 4 edicions de l’activitat hem treballat conjuntament amb alumnat i professorat de 58 centres de 30 localitats diferents, la majoria d’elles de la comarca del Baix Llobregat.\nEls resultats a nivell de matrícula d’estudiantat a les escoles del campus han estat d’entre l’11% i el 18%, com podeu observar al quadre.\n2007/08 35 4 11,43\n2008/09 27 5 18,52\n2009/10 38 6 15,79\n2010/11 28 Encara cursant batxillerat xxxx\nL’activitat ens ha permès acomplir amb l’objectiu de donar a conèixer el Campus del Baix Llobregat, les seves escoles i els estudis. Contactar amb el professorat tutor de 58 centres, es valora com a molt positiu. Aquest contacte s’ha realitzat a través d’un treball compartit que ha portat a establir una relació personal a través de la qual és més senzill vehicular informació sobre el campus. La tasca orientadora del professorat és de gran importància, per tant que aquest disposi d’una informació de primera mà sobre les nostres escoles és clau. Hem passat de contactar els centres a que siguin aquests els que contactin amb nosaltres\nEl nombre d’alumnat que realitza el treball de recerca amb nosaltres i finalment s’acaba matriculant a qualsevol de les escoles és baix. Queda clarament per sota de les nostres expectatives. Malgrat això cal dir que la gran majoria de l’alumnat s’acaba matriculant a la UPC. La proximitat en relació al seu domicili i la nota de tall per accedir a les titulacions acaba influint molt en la tria dels estudis. També les estadístiques diuen que excepte les vocacions, molts i moltes estudiants acaben de concretar els estudis a darrera hora.\nLa valoració general és positiva malgrat es detecta la necessitat d’introduir-hi canvis.\nCursos d'estiu per al professor de secundària\nUn dels objectius prioritaris del 2009 va ser la realització d’una primera experiència de cursos per al professorat de secundària. Aquests han comptat amb el suport en la gestió i la coordinació de l’ICE de la UPC.\nEls cursos són un element molt important per treballar en el foment de la ciència i la tecnologia i establir ponts de diàleg i col·laboració entre la secundària i l’ensenyament universitari. El col·lectiu docent de secundària és clau no només per la tasca orientadora que realitza entre l’alumnat, sinó que també és a través seu que els nois i noies poden interessar-se per les disciplines científiques i tecnològiques.\nDonada la bona acollida que va tenir la iniciativa tan en el nombre de persones inscrites com les bones valoracions realitzades amb posterioritat als cursos, vam decidir repetir l’experiència el 2010 amb la mateixa oferta que el 2009 i el 2011 no només hem repetit els cursos sinó que hem aconseguit que aquests estiguin inclosos en el pressupost de formació de l’ICE.\nEn aquest sentit, i amb la voluntat de contribuir a donar eines i recursos per la docència, s’han ofert 3 cursos amb un contingut teòric combinat amb un pes important de la pràctica per la seva aplicabilitat a l’aula. Han estat cursos de 20 hores presencials i 10 no presencials. Aquests han estat:\n“Robots, autòmats i altres enginys per ensenyar Ciència i Tecnologia” (EPSC, prof. Oscar Casas i Marcos Quílez). Dates: del 4 al 8 de juliol\n“Física i sistemes vius” (ESAB, prof. Daniel López, Jordi Ferrer, Clara Prats) Dates: del 4 al 8 de juliol “L’Entorn del delta del Llobregat i el Parc del Garraf: una visió des de la botànica” (ESAB, prof. Antonio Maria Claret Verdú i Maria Teresa Mas Serra) Dates: del 4 al 8 de juliol\nEn total hem comptat amb 56 persones que han pogut realitzar els cursos amb nosaltres distribuïdes de la següent manera:\n“Robots, autòmats i altres enginys per ensenyar Ciència i Tecnologia” : 18 participants\n“Física i sistemes vius”: 22 participants\n“L’Entorn del delta del Llobregat i el Parc del Garraf: una visió des de la botànica”: 16 participants\nLes valoracions han estat molt positives. Han estat valorats aspectes relacionats amb l’adequació acadèmica al treball a secundària, el professorat i la valoració organitzativa.\nAmb aquesta acció al 2011 des de l’ESAB hem pogut entrar en contacte amb 38 professors i professores de 32 centres de 27 municipis.\nEstem treballant actualment per incrementar l’oferta de cursos i anar teixint una “Universitat d’Estiu” al Campus del Baix Llobregat.\nEl 17 de març de 2011 el campus va acollir la realització de les Proves Cangur 2011, on des de promoció d’estudis es va donar suport a l’organització. Vam comptar amb la presència de 480 alumnes de diferents centres de la comarca.\nDurant la realització de les proves es va fer una xerrada informativa al professorat de secundària sobre els estudis del campus i es van repartir fulletons informatius.\nPel proper curs seguirem en aquesta tendència, tot i que cal avaluar les possibilitats de creixement.\nDurant el curs 2010/2011 hem realitzat diverses jornades de portes obertes amb una assistència alta. Les jornades s’han realitat a les dates següents:\n13 d'abril a les 16.00h\nTambé es van realitzar unes jornades específiques pel professorat de secundària, el dia 18 de maig, amb les hores certificades com a formació pel professorat que ens visitava (amb la col.laboració de l’ICE).\nXerrades sobre els estudis de l'escola aprofitant les activitats de tallers o a petició dels centres als mateixos INS\nDurant el curs 2010/2011 hem realitzat 13 xerrades a grups de batxillerat científic-tecnològic sobre els estudis de l’ESAB.\nL'ESAB al Facebook\nLes estadístiques del nostre lloc Web han millorat notablement respecte l’any anterior i feien preveure un augment de la matrícula d enguany.\nDesprés de realitzar una enquesta sobre l’ús del SAS, es decideix no continuar amb la llicencia, ja que aquesta llicència es pagava entre el departament (DEAB) y l’escola. Les opcions per utilitzar programari d’estadístiques són: Fer servir programari lliure ( R ) o fer servir el programari de que es disposa a la UPC (SPSS)\nÉs posa en marxa una pàgina Facebook http://www.facebook.com/ESAB.UPC on es publiquen automàticament totes les entrades de la pàgina WEB de l’escola http://esab.upc.edu i on també s’introdueixen noticies directament. Aquesta informació apareix a les persones que han fet un “m’agrada” a la pàgina de facebook de l’escola, sense compartir cap informació personal.\nAl mes de novembre es registren les activitats a Facebook\nNombre d'usuaris Mensual\n227 Usuaris actius 10\n212 Els hi agrada la pàgina 15\n88 Visites 10\nDues de les empreses que van fer les ofertes per contractació laboral finalment es van desviar vers els convenis de cooperació educativa.\nEl Col·legi d’Enginyers Tècnics Agrícoles de Barcelona (COETAB) ha hagut de rescindir el suport econòmic que donava per cobrir la beca de suport al SIL durant el curs 2010-11 ateses les circumstàncies actuals de dificultats econòmiques.\nCom a conseqüència no s’ha pogut continuar amb les accions de difusió ver les empreses que periòdicament es feien.\nPer altra banda s’han rebut 14 sol·licituds d’alta a les ofertes per part de titulats de l‘Escola.


Hive Five i NIU col·laboren per fomentar l’emprenedoria d'Andorra - Altaveu el diari digital d'Andorra\nHive Five i NIU col·laboren per fomentar l’emprenedoria d'Andorra\nEs generaran sinèrgies entre els diferents perfils i projectes empresarials d’ambdues parts i es potenciarà la utilització del cotreball entre els usuaris d’aquesta incubadora\n15/12/2020 (17:12 CET)\nNadal i García després de la signatura de conveni entre Andorra Telecom i Hive Five. ANDORRA TELECOM\nManel Garcia, director de Bomosa, i Jordi Nadal, director general d’Andorra Telecom, han signat aquest dimarts un acord de col·laboració vinculat a Hive Five i al programa NIU, respectivament, que té una duració inicial de tres anys –renovable per períodes anuals fins a un màxim de sis anys–, amb un triple objectiu: generar sinèrgies entre els diferents perfils i projectes empresarials d’ambdues parts, potenciar la utilització del cowork entre els usuaris d’aquesta incubadora i, d’aquesta manera, fomentar conjuntament el creixement econòmic de les startups i els emprenedors de NIU i, per tant, d’Andorra.\nPer altra banda, tant NIU com les seves 'startups' accelerades i/o incubades disposen de tarifes amb descompte respecte els preus habituals (i, fins i tot, sense cost), per tal d’utilitzar l’espai de cotreball, per realitzar 'Demo Days' o esdeveniments similars, sempre i quan hi hagi disponibilitat. A més, Hive Five oferirà a les empreses participades per Andorra Telecom participats pel NIU –després de la fase dels nou mesos d’acompanyament en incubació i/o acceleració–, un descompte d’un 50%, perquè puguin establirse a l’espai Hive Five, des de la seva sortida del NIU i fins els següents dotze mesos. Un cop finalitzat aquest any, si aquests usuaris segueixen interessats en continuar treballant des del Hive Five, els seus responsables els hi oferiran la millor tarifa que puguin en aquell moment (en aquest cas, ja no seria amb un descompte ni amb un compromís assignats prèviament).\nEl NIU, ubicat a l’edifici Els Arcs de la Massana, és una iniciativa destinada a fomentar l’emprenedoria en l’àmbit de la tecnologia i a afavorir el desenvolupament de noves activitats que contribueixin a la diversificació econòmica del país. La creació del NIU se circumscriu en l’àmbit del compromís públic i suport al teixit productiu i empresarial d’Andorra Telecom, però amb la base que esdevingui un projecte econòmicament sostenible. “NIU i Hive Five comparteixen els mateixos valors de fomentar el talent, la innovació i l’emprenedoria al Principat”, ha explicat Manel Garcia, director de Bomosa, qui ha afegit que “mitjançant la formació i el networking, a Hive Five també acompanyarem els usuaris de NIU, en el creixement dels seus projectes”. A més, ha volgut recordar que tots els beneficis empresarials que generi el coworking es destinaran a accions solidàries filantròpiques al Principat d’Andorra, a través dels programes de BOMOSA Fundació.


UManresa es compromet amb l'estalvi - Regió7 :: El Diari de la Catalunya Central\nLA PÀGINA DE:\nUManresa es compromet amb l'estalvi\nLa institució ha destinat 95.000 euros a instal·lar 303 panells solars fixes a la FUB1 per generar energia neta per a autoconsum\nmontse ayala | manresa 11.04.2021 | 21:24\nVista aèria de l'edifici FUB1 amb les plaques solars UManresa-FUB\nVista aèria de l'edifici FUB1 amb les plaques solars\n232.105kW de gas, 101.267 KW d'electricitat i 2.472 metres cúbics d'aigua. Aquests són els consums habituals d'un mes a la Fundació Universitària del Bages (FUB). La institució, que té quatre edificis (FUB1, FUB2, FUB3 i la Clínica Universitària), ha completat aquest inici d'any una de les inversions més importants del curs 2020-2021 per contribuir a un consum d'energia amb menys incidència en el medi ambient.\nLa inversió ha consistit a instal·lar plaques solars a la coberta de l'edifici principal per subministrar energia a dos dels edificis del centre: el principal (FUB1) i la Clínica. És una de les intervencions que, segons el director economicofinancer d'UManresa-FUB, Raül Rial, ha de fer avançar la institució cap a una aposta clara per les energies renovables, no només amb l'objectiu de reduir els costos econòmics en consum d'energia sinó també com una aposta clara de la institució perquè la seva activitat tingui un impacte menor sobre el medi ambient.\nUManresa farà jornada de portes obertes presencial amb grups reduïts.\nSegons Rial, una institució que forma professionals dels àmbits de les ciències de la salut, l'economia i l'educació té, alhora, una responsabilitat en la seva relació amb el medi ambient perquè s'ha demostrat que tot el que es fa per reduir la petjada mediambiental té conseqüències positives sobre la salut de les persones. Per altra banda, el món de l'economia avança també cap a empreses més respectuoses amb el medi ambient. De fet, l'economia circular és un tema que es treballa als estudis d'Administració i Direcció d'Empreses de la Facultat de Ciències Socials. Finalment, l'educació és també un àmbit important pel que fa a la difusió de valors que contribueixin a formar persones més compromeses amb el respecte a l'entorn.\nUna inversió de 95.000 euros\nLa instal·lació de plaques solars a la coberta i a la teulada de la FUB1 ha suposat una inversió de 95.000 euros. L'operació, que ha anat a càrrec de l'empresa bagenca Domini Ambiental, ha consistit en instal·lar 303 panells solars fixes que subministraran el 26% de l'energia que consumeixen la FUB1 i la Clínica Universitària. A més de generar energia neta per a l'autoconsum, la instal·lació també té conseqüències en la reducció d'emissions de CO2. En total, es calcula que s'evitarà l'emissió de 44 tones anuals, la mateixa quantitat que emetrien cada any 47 habitatges o 21 vehicles de combustió. Seria com si la universitat hagués replantat 19 hectàrees de bosc amb 7.897 arbres. En funció del preu de l'energia, la inversió feta es podrà recuperar en un termini aproximat d'uns cinc anys. «Encara no tenim res planificat, però, un cop puguem fer un balanç i una avaluació del funcionament d'aquestes instal·lacions, ens plantejarem si ho fem extensiu a altres edificis del campus universitari», explica Rial.\nLa de les plaques ha estat la inversió més important que s'ha fet en aquest àmbit fins ara a la FUB, però no l'única. Ja fa temps que la institució treballa amb l'objectiu de ser més sostenible pel que fa al consum energètic. En aquest sentit, l'estiu passat es va completar una altra intervenció important per posar al dia les instal·lacions de refrigeració de la FUB2, que dataven de l'any 1999, quan es va construir l'edifici per acollir el Centre Tecnològic de Manresa, i que havien quedat obsoletes. Aquesta intervenció ha permès adaptar la potència energètica als nous usos de la instal·lació i reduir el consum energètic, al mateix temps que suposa reduir l'emissió de gasos contaminants.\nLa substitució de les bombetes dels punts de llum per llums LED forma part també de les accions que permeten reduir el consum energètic i les emissions de CO2. Amb aquest tipus de llum, explica Raül Rial, «guanyem en eficiència, a més de tenir una durada més llarga que els convencionals». El pla de substitució s'ha iniciat a la FUB1 i s'anirà ampliant progressivament a la resta d'edificis, excepte a la FUB3 i al CISARC, que tenen instal·lacions noves i ja disposen d'aquesta llum.\nLa domòtica és una altra de les eines tecnològiques que està permetent a la universitat convertir-se en una institució més eficient des del punt de vista del consum energètic. La domòtica, diu Rial, ens permet programar els horaris d'engegada i d'aturada dels equips de refrigeració i regular la temperatura en funció de les necessitats de cada franja horària i cada època de l'any.\nNo totes les intervencions en aquest àmbit passen per la transformació de les instal·lacions i per inversions importants. Algunes estan més dirigides a conscienciar la comunitat universitària de la necessitat de tenir una actitud responsable pel que fa al consum i a la generació dels residus. Així, de manera progressiva, les instal·lacions s'han anat dotant de punts de reciclatge per fraccions. Actualment, els quatre edificis universitaris disposen de fins a 24 recipients per fer reciclatge de paper i 16 per al plàstic. A les zones de menjador, a més, s'han col·locat recipients destinats a abocar-hi la matèria orgànica. El responsable d'infraestructures de la institució, Toni Prada, explica que, a mesura que ha anat avançant la consciència mediambiental de les persones, s'han anat fent passes endavant en aquest camí i fent-ne un ús progressivament millor.\nMés plans de futur\nLa universitat manresana disposa actualment de tres zones d'aparcament de vehicles. Amb l'objectiu de promoure una mobilitat menys contaminant de la comunitat universitària, ja fa anys que es van reservar àrees d'aparcament per a les bicicletes en els tres recintes. Ara, la institució, adaptant-se als canvis pel que fa als vehicles de motor, ja té en estudi la possibilitat d'instal·lar un punt de càrrega de vehicles elèctrics en un d'aquests pàrquings.


Curs intensiu castellà per a estudiants internacionals | UManresa\nCurs intensiu de castellà per a estudiants internacionals\nSi ets estudiant d'UManresa i tens el teu NIU.\nMATRÍCULA SENSE NIU\nSi no ets estudiant d'UManresa o no tens el teu NIU.\nPresentació: L’objectiu principal del programa és facilitar la integració de l’alumnat estranger a la nostra universitat i a la ciutat amb la voluntat de garantir un millor rendiment acadèmic durant el curs.\nDestinataris: Estudiants de grau procedents de fora del territori nacional.\nMatrícula: El procés de matriculació es realitza en línia.


Campanya de control de cinturó de seguretat i documentació en vehicles | Ayuntamiento de Bellreguard\nCampanya de control de cinturó de seguretat i documentació en vehicles\nA partir del dia 1 de desembre i durant tot el mes la Policia Local de Bellreguard durà a terme una campanya especial de trànsit sobre dos aspectes. Un, control del cinturó de seguretat i la documentació del vehicle. I dos, sistemes de retenció infantil.\nNo portar posat el cinturó de seguretat en el vehicle és la segona major causa de mort en carretera i de lesions greus en població, després de l’excés de velocitat, però per davant de l’alcohol al volant.\nPer aquest motiu, durant aqueix temps els agents de la Policia Local de Bellreguard realitzaran controls en l’entorn urbà, per a comprovar que tots els ocupants dels vehicles fan un ús correcte d’aquest dispositiu.\nEs prestarà especial interés a controlar que els menors vagen correctament asseguts en els seus sistemes de retenció infantil.\nLes denúncies per no utilitzar el conductor o ocupant el cinturó de seguretat són de 200 euros.\nEls documents del cotxe que ha de portar obligatòriament són el permís de circulació, en el qual figuren les dades tècniques del mateix i les dades del seu propietari, o, en defecte d’això, una autorització de la Prefectura de Trànsit, i la targeta de la ITV i adhesiu corresponent, visible en la lluna davantera. A més el conductor haurà de portar el permís de conduir (carnet) en vigor i vàlid per a la mena de vehicle que està conduint. També es comprovarà via telemàtica si el vehicle té l’assegurança en vigor.\nLa Policia Local espera i agraeix la seua col·laboració.


Segueix la pista de BCNegra 2018 – serieBCN\nSegueix la pista de BCNegra 2018\nBy Monica // gener 21, 2018\nDel 29 de gener al 4 de febrer es celebra a Barcelona la trobada litarario de novel·la negra BCNegra 2018, que enguany arriba més transversal que mai. En la seva 13a edició no només trobarem literatura, també xerrades, poesia, cinema, concerts i rutes temàtiques.\nAquest any, Paco Camarasa cedeix el seu paper a Carlos Zanón, que s’estrena com a comissari de BCNegra. El multifacètic Carlos Zanón ha escrit poesia -com ‘El sabor de tu boca borracha’ o ‘Algunas maneras de olvidar a Gengis Khan’-, cançons per a Loquillo, Brighton 64 o Sobrino del Diablo, guions, llibres de temàtica musical i ara es troba preparant una novel·la amb el detectiu Pepe Carvalho com a protagonista.\nLa festa, amb concert inaugural, tindrà lloc el 29 de gener de la mà de Dani Nel·lo, que pujarà a l’escenari de la Sala Apolo acompanyat de la Barcelona Big blues Band. El mateix dia tindrem alguns dels plats forts de BCNegra 2018, com la inauguració de l’exposició ‘Jordi Bernet, fos a negre’ a la sala d’exposicions de la biblioteca Jaume Fuster (a la plaça Lesseps) o la taula rodona sobre l’escriptor, guionista i traductor Jaume Fuster que ens va deixar ara fa 20 anys.\nConsulta aquí el programa complet de BCNegra 2018.


caricatures llagostera – Pàgina 2 – Estudi Xevidom Bloc\nEtiqueta: caricatures llagostera\nCARICATURA COM A REGAL ORIGINAL PER ANIVERSARI, CARICATURA COM A REGAL ORIGINAL PER CASAMENT, CARICATURES, CARICATURES BARCELONA, Caricatures originals, CARICATURES VIC, Caricatures Xevidom\n8 gener 2017 8 gener 2017 estudixevidom\nSi esteu buscant un regal original per uns amics o familiars que es casen, us proposem les nostres caricatures. Són un regal molt original i especial perquè són divertides però també molt elegants. Podeu regalar una caricatura d’ells dos o una caricatura de tota la família i/o amics i amigues.\nUn dels productes que fem més al nostre estudi per a casaments són les caricatures. Les caricatures poden servir com a regals molt originals en les següents ocasions: Si sou els nuvis i cerqueu un regal original per a la colla d’amics, les nostres caricatures són molt adients. Si sou un grup d’amics que voleu regalar un regal diferent als nuvis, també us proposem una caricatura de tot el grup. Les nostres caricatures són divertides però també molt elegants i estan molt ben treballades!


365 contes: 280.- La convidada\nCoses de molt mal esbrinar.....bon conte, llàstima del dinar cremat\nCom m'agraden els contes que em deixen amb ganes de fer una investigació exhaustiva...Com aquest teu, Luguca.\nHi haurà una segona part?\n7 de marzo de 2010, 10:01\nUn conte molt maco i ben explicat. A mi també m'agrada remenar en les paradetes de llibres de vell i imaginar-me la "vida anterior" d'aquells volums. En aquesta ocasió en tenim una pista, així que m'afegeixo al que diu la PILAR: Hi haurà segona part?.\n7 de marzo de 2010, 10:50\nA mi també m'agrada imaginar com i què fa la gent que no conec però que per algun motiu es creua en la meua vida. Em sedueixs més la vida que podria portar amb l'enfant térrible aquell que ens dius.\nMolt bon conte Luguca.\nMolt bon conte...el llegir i l'indagar sobre altres...misteris enlluernadors que et fan deixar cremar el menjar....\nSempre és misteriós trobar una foto antiga d'un desconegut. Bon conte!\nAprofito aquest espai per a dir-te:\nMOLTES FELICITAAAAAAAAATS A TU I MOLTES FELICITAAAAAAAAATS AL 365 CONTES!!!\nPer haver estat escollida millor iniciativa al Cats.\nUn petonet, de tot cor.\n7 de marzo de 2010, 19:00\nHi ha una segona part??\nM'agraden les històries que parlen de vides, de com són viscudes, de com són explicades....i tu ho fas molt bé.\nFelicitats pel relat. Pel mateix preu la teva protagonista a aconseguit dues histories. La del llibre, i una nova de misteri amb moltes possibilitats. ^_^\nÉs curiós això de trobar vida en objectes que han passat per altres persones.\nMoltes gràcies pel conte Luguca :)\n-assumpta- Moltíssimes gràcies! I felicitats a tu també!\n8 de marzo de 2010, 9:03\nDoncs no se m'havia acudit, de fer una segona part.\n9 de marzo de 2010, 11:07


El diàleg ensopega amb el referèndum i els presos polítics\nAixí han resistit els veïns de Verges l'atac dels ultres d'anit\tAixí han resistit els veïns de Verges l'atac dels ultres d'anit\nTanmateix, la Generalitat i el govern espanyol s’emplacen a reunir les comissions i subcomissions derivades de la bilateral\nNi referèndum ni presos polítics. Els governs català i espanyol han tancat la primera reunió de la comissió bilateral en set anys amb la constatació de la impossibilitat d’estovar la discrepància de fons que mantenen sobre el futur polític de Catalunya. Tampoc han tancat cap acord per a millorar la gestió de l’autogovern. L’únic consens que han mantingut ha estat a l’entorn d’un calendari. A partir del setembre i fins a final d’any, es reuniran les tres comissions mixtes sectorials i els grups de treball derivats de la bilateral, el màxim òrgan estatutari que regula la relació entre els dos executius, per mirar d’arribar a acords en qüestions com les lleis catalanes recorregudes al Tribunal Constitucional o les inversions en infrastructures. Però tampoc no n’han acordat els ordres del dia. El govern català esperava més gestos. La retirada, per exemple, del recurs que bloca la llei que protegeix el dret de l’habitatge de les persones en risc d’exclusió. L’espanyol ha assegurat que el seu projecte per a Catalunya consisteix a ‘abordar totes les qüestions que s’han abordat en la bilateral’. El conseller d’ d’Acció Exterior, Relacions Institucionals i Transparència, Ernest Maragall, s’ha demanat si realment tenien un projecte.\nMés de tres hores i mitja. ‘Aquest any ha estat tan llarg i intens com la reunió mateixa’, ha exemplificat Maragall. Per a Meritxell Batet, ministra de Política Territorial i Funció Pública espanyola, la trobada ha estat de to ‘cordial’ i franc’. Maragall hi afegia un altre adjectiu. Per al govern català, també ha estat una reunió ‘dura’. El conseller ha dit que eren molt lluny en la manera d’entendre el retorn a la ‘normalitat’. Les delegacions catalana i espanyola esbocinaran ara el diàleg en els organismes de relació previstos a l’estatut. Batet exhibia un volgut tarannà dialogant en contraposició al tancament amb Catalunya de Mariano Rajoy. Maragall no ha amagat les dificultats de mantenir la mà oberta amb Madrid si no hi ha avenços significatius els mesos vinents. ‘Serà difícil, serà dur,’ ha admès.\nRefús a un grup de treball: ‘No existeix el dret d‘autodeterminació’\nRespecte al conflicte polític, es mantenen a anys llum. Batet ha reiterat que ‘no existeix el dret d’autodeterminació’ i que, per tant, no en poden parlar, de la mateixa manera que no interferiran en les decisions judicials pel que fa a la situació dels presos polítics i els exiliats. La part catalana ha proposat la constitució d’un grup de treball paritari entre els dos governs per dialogar sobre el referèndum i els represaliats, però la negativa de l’espanyol ha estat rotunda. Maragall ha explicat que pretenien que la formessin representants institucionals i experts que elaboressin materials amb ‘solvència’ perquè els presidents Quim Torra i Pedro Sánchez en prenguessin les decisions polítiques. Segons Batet, no és ‘pertinent’ crear aquesta comissió en el marc de la bilateral perquè ha d’aplicar el règim constitucional i estatutari, ‘no replantejar-lo’. Fora, tampoc. Per a Maragall, és un ‘error’ que renunciïn a un debat polític que podria exhibir la predisposició del PSOE a dialogar sobre la qüestió en un marc de represa de les relacions entre els dos governs.\nLa petició catalana del referèndum i per a l’alliberament dels presos polítics era a l’ordre del dia amb una redacció eufemística: consideracions de la Generalitat sobre la situació política a Catalunya’ en ‘matèria de drets i llibertats’ i ‘en relació amb les vies de participació democràtica dels ciutadans catalans en les decisions sobre el futur polític’. Batet ha assenyalat que, en tot cas, existeixen les ‘vies democràtiques’ de la reforma de l’estatut i de la constitució espanyola. El govern de Sánchez considera, tanmateix, que l’actual marc estatutari ja ‘dóna a resposta a moltes de les demandes dels ciutadans’.\nLa ministra també buscava un compromís perquè el govern de Torra torni a participar en els òrgans multilaterals. Entre d’altres, el Consell de Política Fiscal i financera, que es va reunir dimarts. La Generalitat no ho garanteix encara. Com més l’empenyen a ser-hi, ha apuntat Maragall, més difícil es fa que hi sigui. El govern espanyol també ha reclamat a la Generalitat que mantingui la ‘neutralitat’ institucional i en l’espai públic.\nLes subcomissions, fins al desembre\nMaragall, malgrat tot, no ha volgut posar una data límit per donar per fallit l’intent de diàleg amb el govern de Sánchez. D’aquí al desembre, comissions com la mixta d’afers econòmics i fiscals, la de transferències, la d’infraestructures o la subcomissió de seguiment normatiu, entre d’altres, posaran el termòmetre al compromisos assumits per Batet. Per exemple, el de rebaixar la conflictivitat legislativa amb la Generalitat o el d”atendre’ la disposició addicional tercera de l’estatut, que acota les obligacions del govern espanyol en les inversions en infraestructures i que ha estat reiteradament incomplerta des de la seva entrada en vigor. Sobre les lleis embarrancades al TC, Batet ha assegurat que la prioritat és negociar primer les normes que afecten drets socials. No s’ha compromès, però, a retirar els recursos d’inconstitucionalitat sobre els quals encara s’ha de pronunciar el TC. Considera que poden arribar a acords amb la Generalitat perquè se’n modifiqui la redacció dels articles conflictius. En la comissió mixta de transferències, a més, es plantejarà el traspàs de les competències pendents o a renegociar.\nFeia set anys que la bilateral no es reunia. No ho va fer mai mentre Mariano Rajoy va ser president del govern espanyol. La darrera vegada va ser el 19 juliol del 2011 a Madrid, amb Manuel Chaves encapçalant la part espanyola i Josep Antoni Duran i Lleida, la catalana. L’Estatut estableix que la bilateral s’ha de reunir un mínim de dos cops l’any i sempre que una part ho demani. En total, però, només ha estat convocada nou vegades. Maragall n’ha presidit la part catalana, al costat del vicepresident del govern, Pere Aragonès, i de la consellera de la Presidència, Elsa Artadi. També hi han assistit el secretari general d’Acció Exterior, Mercè Salvat; el delegat del govern de la Generalitat a Madrid, Ferran Mascarell; el director del Gabinet Jurídic de la Generalitat, Francesc Esteve; i el director general de Relacions Institucionals i amb el Parlament, Aleix Villatoro. Per la part espanyola, a banda de Batet, han integrat la comitiva els secretaris d’Estat de Política Territorial, Ignacio Sánchez; d’Hisenda, Inés María Bardón; d’Infraestructures, Pedro Saura; i de Relacions amb les Corts, José Antonio Montilla; la delegada del govern espanyol a Catalunya, Teresa Cunillera.\nEl president de la Generalitat esperava que de la reunió en sortissin ‘decisions concretes’ sobre la situació dels presos i l’exercici del dret a l’autodeterminació. Així ho havia declarat, almenys, en una entrevista a l’ACN. ‘Vivim en una situació gravíssima i d’excepcionalitat política enorme, per tant, és evident que o tenim respostes sobre tots aquests punts o per a nosaltres aquest diàleg hauria sigut una cortina de fum,’ havia alertat Torra. No ha estat així. Tot plegat, en l’avantsala d’una tardor que el govern català preveu calenta, marcada per la Diada, els aniversaris de l’1-O i el 27-O i els judicis als presos polítics i la resta de processats.\nEl socialdemòcrata Olaf Scholz és elegit nou canceller d'Alemanya


El Nàstic de Raúl Agné ha trobat un nou equilibri al mig del camp\nPedro del Campo va retornar a la posició de fals extrem esquerre, on va destacar amb l'Olot.\nLa parella Elías Pérez i Ribelles amb Pedro del Campo a l'esquerra apunta a ser la medul·lar grana habitual\nActualitzada 14/01/2022 a les 07:59\nEl Gimnàstic de Tarragona va provar durant el partit contra l'Albacete el que serà el seu nou mig del camp, encara que el sistema de joc de Raúl Agné no ha variat. La part creativa de l'equip ha quedat remodelada amb només amb un canvi de jugadors. La incorporació d'Elías Pérez aquest mercat d'hivern ha permès al tècnic de Mequinensa moure les seves peces al tauler amb més precisió.\nDurant el partit de l'Albacete, Agné va seguir apostant per un 4-4-2, en aquest cas la variant amb un doble pivot al centre i dos jugadors de banda. Elías Pérez va debutar com a titular i ho va fer acompanyat de Javier Ribelles. Ambdós no van tenir un partit senzill, l'Albacete va mostrar les seves qualitats al Nou Estadi. El control de la pilota va ser una tasca complicada, la possessió va ser disputada entre els dos equips durant els noranta minuts. Això va forçar més del compte al doble pivot a executar un partit més treballat en l'àmbit defensiu, amb un Ribelles en bon estat de forma i un Elías Pérez amb un nivell acceptable, però encara lluny de la qualitat que pot aportar a l'equip. Raúl Agné va confirmar en roda de premsa que l'extremeny està en procés d'adaptació al sistema i s'espera que, amb aquestes dues setmanes d'entrenaments, Elías pugui arribar al nivell que va demostrar amb l'Extremadura, on va anotar quatre gols.\nL'equip va realitzar un partit sòlid, va generar perill, però van ser escasses les vegades que es van crear ocasions de gol a través d'una jugada formada a partir de les connexions dels jugadors del mig del camp. Tant Elías com Ribelles estaven ocupats en una batalla per la possessió, on també va contribuir Pedro del Campo. El migcampista va jugar com a fals extrem esquerre, una tàctica habitual en els esquemes d'Agné. Aquesta és una posició és coneguda per Del Campo, perquè era on va poder extreure el seu millor joc l'any passat amb l'Olot. A l'esquerra, el de Figueres gaudeix de més llibertat sobre la gespa, i contra l'Albacete es va poder veure com, amb una mica d'espai, el jugador és capaç tant d'ajudar al control del mig del camp com de servir d'enllaç a la punta d'atac i, d'aquesta manera, deixar la línia de fons a les aventures ofensives de Joan Oriol.\nAquesta temporada, tant la posició de fals extrem esquerre com la del doble pivot la va ocupar Francesc Fullana, un jugador de caràcter més ofensiu que es va haver d'adaptar a aquestes àrees de l'esquema d'Agné. Tot i que el balear va rendir durant els minuts que va disposar, ara, el tècnic de Mequinensa gaudeix de dos jugadors més afins a les posicions que exigeix als seus onzes.\nD'aquesta manera, el Nàstic ha trobat un nou equilibri al centre del camp. Agné ha fet un bon treball a l'hora de formular el bloc defensiu, ara toca perfilar l'ofensiu, i s'ha de començar a partir de la creació del joc amb les peces que van jugar diumenge. També s'ha de sumar Jannick Buyla, que ara mateix està disputant la copa Àfrica, però que és un actiu important per al tècnic, sobretot quan el sistema canvia amb quatre migcampistes en forma de rombe, sense extrems, i amb Buyla d'enllaç a la mitja punta. Un esquema que és habitual de veure els partits fora de casa.\nMalgrat que l'entrenador té les peces, no les podrà repetir de cara al proper partit. Agné es veurà forçat a canviar la disposició de mig del camp una altra vegada contra el Linense. Ribelles no podrà estar disponible per acumulació d'amonestacions i Buyla tampoc arribaria en cas que la seva selecció aconsegueixi passar de ronda.\nEl Nàstic ha trobat un nou equilibri al mig del camp amb el canvi de Fullana per Elías Pérez, i s'espera que el canvi sigui suficient per fer un pas endavant.\nComenta el contingut : El Nàstic de Raúl Agné ha trobat un nou equilibri al mig del camp


Diàleg, ambició i sostenibilitat, claus de la candidatura En Comú | BonDia Diari digital d'Andorra.\n“Fer que Encamp sigui una parròquia d’oportunitats i de qualitat de vida.” Aquest és l’objectiu d’En Comú per Encamp, en paraules de la seva cap de llista, Laura Mas. Una candidatura que reuneix sensibilitats diferents unides per fer possible aquest projecte “des del diàleg permanent amb la ciutadania, l’ambició per transformar la parròquia i la sostenibilitat”. Aquests són els eixos que va destacar davant d’un auditori que va omplir la sala Valireta de gom a gom. Mas va fer un repàs a les propostes d’habitatge assequible per als joves i a noves iniciatives culturals, educatives i d’oci que ajudaran a convertir la parròquia “en un referent”. També va subratllar que En Comú és garantia per mantenir “la bona sintonia amb el Govern”.\nPer la seva banda, el candidat número dos, Jean Michel Rascagneres, va subratllar que només tenen una finalitat única: “la parròquia, no com altres formacions per les quals sembla que la parròquia sigui un mitjà”. Rascagneres va destacar que volen fer front a les necessitats socials i que els seus dos eixos principals són “la transparència i la participació de tothom”. També va assenyalar, quant a propostes concretes, poder aprofitar més el Funicamp i que els aparcaments del centre de la vila siguin gratuïts per facilitar l’arribada dels turistes al centre de la vila. L’altra acció que va aportar és la de “donar formació a tot el personal del Comú per poder aplicar el nostre programa”.\nEl primer a intervenir en la reunió de poble va ser el cònsol major d’Encamp, Jordi Torres, que va fer un repàs del seu mandat. Amb relació a això es va referir a les crítiques de les altres formacions a la gestió feta. Ara bé, hi ha dos àmbits “que ningú ha criticat: les finances i el pla de dinamització econòmica de la parròquia”, va subratllar. Pel que fa a la candidatura, va posar en relleu que si guanyen, serà la primera vegada en la història que una dona serà cònsol major d’Encamp. De la seva banda, el ministre d’Ordenament Territorial, Jordi Torres, va emfatitzar que Encamp ha rebut moltes inversions del Govern i va assenyalar que ara es pot afirmar que “les inversions i les oportunitats no passen de llarg per Encamp”. Per ell, és el moment de consolidar el canvi “en positiu” de la parròquia des de la convicció que el país necessita “uns comuns forts en una Andorra unida”.


Cinnamond James, Bernard Richard\nC CI 3 Imatges 1 Col·laborador/a 614 Visites Bústia de suggeriments\nCinnamond James, Bernard Richard (Barcelona 1889 — 1975) SOC Conegut popularment a Formentera com don Bernat, nasqué a Barcelona en el si d’una família d’anglesos benestants que es dedicava a la importació de fosfats i d’altres productes de mineria. El 1913 va contreure matrimoni amb Manuela Bertrand i Girona, una de les filles d’un acabalat propietari de finques urbanes de Barcelona. Va tenir un fill que es digué Bernard. El Sr. Bernard Cinnamond pertanyia a aquella classe d’anglesos amb curiositat viatgera. A bord del seu iot Isabel va fer un creuer pel mar de les Pitiüses i es va enamorar d’aquestes illes, de tal manera que mai més no va passar un any sense visitar-les.\nEl 1927 va comprar l’illa de s’Espalmador . Hi edificà una casa a la riba del port de s’Alga , lloc on, abrigat dels vents del nord i de llevant, passava llargues temporades tots els estius. L’illa, a més, l’habitaven uns majorals que conreaven la terra. Al mateix temps també va comprar a la Savina una considerable extensió de terreny a la ribera de l’estany des Peix i fou el gran impulsor del Projecte d’Urbanització del caseriu de la Savina, realitzat per Josep Alomar Bosch , arquitecte de la Diputació Provincial de Balears l’any 1933, i aprovat per l’Ajuntament de Formentera en sessió celebrada el 14 de maig de 1933.\nAquest projecte, conegut popularment com el plànol d’en Cinnamond, representa el primer intent d’urbanitzar ordenadament un espai de l’illa de Formentera i va gaudir des del principi de tal popularitat i prestigi que, fins a l’aprovació de les Normes Subsidiàries de Planejament vigents el 1996, no es feia cap actuació a la zona sense adaptar-s’hi plenament i respectant-ne el traçat previst de places i de carrers. Enamorat d’aquestos paratges formenterers, el Sr. Cinnamond i els seus descendents, els actuals propietaris de s’Espalmador, sempre han volgut, malgrat temptadores ofertes, mantenir-los en el mateix estat de puresa en què ell els va trobar. [ITC]


Puçol guarda cinc minuts de silenci per Mina i declara el dijous dia de dol oficial\nEl dimecres 21 de setembre, Puçol passava a formar part de les estadístiques: Mina Chenane moria a les mans del seu marit, i es convertix així en la primera víctima mortal de la violència de gènere en la població. El dijous 22, a les 12 hores, s'han reunit en la porta de l'ajuntament veïns i polítics per a guardar cinc minuts de silenci en la seua memòria.\nEl dimecres, a les 19.46 es rebia una crida en la Prefectura de Policia Local, era una alerta d'una dona el marit de la qual tenia orde d'allunyament des del passat mes d'agost.\nA les 19.52 es personaven dos patrulles de la Policia Local en la perruqueria on treballava Mina. Una deté i emmanilla al seu marit, que està en la porta. L'altra entra en la perruqueria, al veure l'estat en què es troba telefona al SAMU i l'envia directament al Centre de Salut.\nEixa mateixa patrulla carrega amb Mina, encara amb constants vitals. Arriben a les 19.55 al Centre de Salut. Minuts després, Mina mor en el centre.\nParal·lelament, els membres de l'altra patrulla de Policia Local traslladen al detingut al quarter de la Guàrdia Civil perquè passe a disposició judicial.\nFins ací els fets constatats. No hi ha més.\nHui els fets són altres: reaccions, dolor, repulsa, reflectits en dos actes.\nEl primer ha sigut en la porta de l'ajuntament. Ha sigut senzill, però emotiu i amb una àmplia participació, no sols de veïns, treballadors de l'ajuntament i polítics, sinó sobretot d'alumnes de l'institut, companys de la filla de setze anys de la parella.\nPrecisament una amiga seua, Sandra Clara, alumna de batxillerat, ha sigut l'encarregada de llegir el manifest contra la violència de gènere elaborat des de l'institut. Una lectura emocionada d'un text emotiu que reproduïm íntegre en un altre document.\nA continuació ha sigut l'alcaldessa, Merche Sanchis, l'encarregada de llegir el manifest oficial de l'Ajuntament de Puçol, elaborat conjuntament per tots els grups polítics municipals. Un document que també vos adjuntem íntegre.\nFinalment, s'han guardat els cinc minuts de silenci, que han conclòs amb uns aplaudiments llargs, espontanis i en molts sentits tristos.\nEl segon acte s'ha celebrat en el propi institut on estudia la filla de Mina. Han participat tots els professors i alumnes, amb paraules d'afecte cap a l'alumna i l'expressió de dolor per la seua situació.\nS'ha llegit el mateix manifest i s'ha guardat un minut de rigorós silenci


Tant els més menuts com els adults se sorprendran amb aquests plantejaments enganyosos\nper Mire Arizmendi dimecres, 5 de desembre 2018 - 11:30h | Actualitzat a 09/12/2018 11:43h\nLes preguntes més enginyoses i divertides que pots fer als més petits de la casa | Bitpadres\nEn un ambient de rialla, broma i esbarjo, la confusió sol fer riure molt. En l'àmbit dels jocs, el fet de mirar de confondre, fer dubtar o enganyar una altra persona sol ser molt habitual. Qui no ha jugat mai a respondre preguntes que et demanen el color de les caixes negres dels avions o d'un estil similar? N'hi ha moltes que ens volen fer caure en un parany, com les que hem preparat en aquest recull.\nAixí, tot seguit et mostrarem diverses preguntes ben enganyoses per als més menuts, que us faran passar estones d'allò més divertides a tots. A través seu, a més, els infants podran fer descobertes sorprenents i compartir els enganys amb amics i companys.\nLes 25 preguntes més entretingudes per als infants\nAquestes preguntes estan elaborades amb l'objectiu de causar confusió en el seu receptor i es refereixen a diverses qüestions que vehiculen mentides o enganys per tal de causar desconcert. Tot seguit, descobriràs alguns exemples d'aquesta mena de preguntes, que posaran a prova el neguit i la perspicàcia dels menuts.\n1Si tenim un quilo de plom i un quilo de cotó, quin és més pesat?\nTots dos pesen exactament igual: un quilo. Només canvia la densitat del material, i prou!\n2Quina pregunta no es pot respondre amb una afirmació?\nSegur que els més petits dubtaran de la resposta que han de donar aquí, però no és tan complicada com sembla. La pregunta que no es pot respondre amb una afirmació és: que dorms?\n3En cas que tingui 5 peixos i se n'ofeguin 3, quants me'n quedaran?\nTot i que aquesta pregunta sembla feta per als nens de primària, rere seu s'hi amaga una trampa: com que els peixos no s'ofeguen mai, n'hi continuarà havent 5.\n4Si jo tinc un total de 3 pomes i tu me'n prens 2, quantes te'n queden?\nTe'n queden 2 per a tu.\n5Un tren elèctric fa un viatge del nord al sud. Cap a quina direcció anirà el fum?\nCom que els trens elèctrics no treuen fum no hi haurà fum i, per tant, no anirà enlloc.\n6Tot i que A és pare de B, B no és fill d'A. Com s'explica?\nUna altra pregunta que amaga un parany: en aquest cas, B seria la filla d'A, i no el seu fill.\n7Hi ha mesos amb 30 dies, d'altres amb 31. Quants n'hi ha que en tinguin 28?\nAbsolutament tots els mesos tenen 28 dies!\n8De què hem d'omplir un barril per fer que no pesi tant?\nL'hem d'omplir d'uns quants forats.\n9Què és allò que, com més gran es fa, menys es pot veure?\nLa resposta a aquesta pregunta enganyosa és: la foscor.\n10Si fas una cursa i aconsegueixes avançar la persona que es troba en segona posició, on et col·loques tu?\nEn segona posició.\n11De tots els arcs del planeta, quin és el més gran?\nTot i que alguns podrien pensar que els estem preguntant per la història de l'art, en realitat la resposta és ben simple: l'arc de Sant Martí.\n12Què hi ha just al mig de cada mes?\nHi ha la lletra e.\n13Per quin motiu quan els bussejadors salten des de dalt d'un vaixell fan el seu salt d'esquena?\nLa resposta a la pregunta és d'allò més divertida: perquè si saltessin de cara, caurien a l'interior de l'embarcació!\n14Com s'anomenaven les tortugues ninja?\nS'anomenaven pel seu nom de pila.\n15Ahir, de les 6 a les 7, què va passar exactament a París?\nUna altra pregunta amb trampa: va passar únicament una hora.\n16Quina cosa segueix a lloc mentre va amunt i avall?\nUn misteri sorprenent i difícil en un primer moment, però no és tan complicat resoldre'l: es tracta de les escales.\n17Amb què dorms, et rentes les dents i seus?\nTot i que moltes persones creuran que han de donar el nom d'un únic objecte, en realitat es pot respondre fàcilment a la pregunta amb tres objectes diferents: amb un llit, un raspall de dents i una cadira.\n18Quina durada va tenir la guerra dels cent anys?\nAtenció perquè la pregunta no és tan fàcil de respondre com sembla: aquesta guerra va tenir una durada total de 116 anys.\n19On trobem que el dijous té lloc abans del dimecres?\n20Quina cosa pren tothom però no acaba enduent-se ningú?\n21Què fa absolutament tothom quan es desperta?\nComplicat? I ara! Obrir els ulls.\n22Quin nombre dona 0 si se li treu la meitat?\nSegurament aquest enigma ens farà pensar durant una bona estona i mirarem de resoldre'l a nivell matemàtic. Doncs bé, la resposta, ni més ni menys, és el número 8.\n23Qui pot parlar qualsevol llengua del planeta?\n24De tots els dies de la setmana, quin és el més llarg?\nUn últim engany que ens du aquest llistat de preguntes: es tracta del divendres, i no pel volum d'hores precisament.\nAixí, tal com hem pogut comprovar, les preguntes amb trampa per a infants que existeixen són moltes, i els posaran a prova l'enginy tant a ells com als seus progenitors. Podreu passar una estona ben entretinguda tots plegats, que recordareu amb un somriure. A jugar!\nLes 40 frases més originals per felicitar el Nadal\nPRECIÓS: 60 frases per dedicar als germans\nque fem quan una persona ens Parla ? Normalment diem parlar però la resposta es escoltar


Qui hi participa. Càncer\nEls participants variaran en funció de què s’estigui estudiant en cada assaig. En general, els criteris comuns per a tots els assaigs són els següents:\nTenir un tipus de tumor i nivell d’extensió concret de la malaltia.\nHaver rebut un cert tipus de teràpia anteriorment.\nEstar en un grup d’edat determinat.\nLa seguretat: algunes persones poden tenir altres problemes de salut a més del procés de càncer que viuen. En aquest sentit, s’ha d’assegurar que la utilització de l’assaig clínic no augmenta el risc o empitjora la salut, per la qual cosa sempre s’avaluen amb detall els criteris d’inclusió tenint en compte la situació individual de cada persona.\nResultats significatius: cal respectar els criteris d’inclusió per assegurar-se que els resultats que s’obtenen deriven del tractament estudiat i no d’altres factors.\nProbablement, si seguiu algun tipus d’assaig clínic, en algun moment haureu sentit aquesta paraula.\nL’aleatorització o “randomització” és un procés que s’utilitza en els assaigs clínics per evitar que factors desconeguts puguin afectar els resultats.\nS’aplica a tots els assaigs de fase III i a alguns de fase II, i s’anomenen assaigs clínics aleatoritzats.\nL’aleatorització consisteix en el següent:\nEntre les persones que compleixen els criteris d’inclusió en l’estudi es fan dos grups:\nGrup control: a aquestes persones se’ls administra el tractament estàndard conegut adequat.\nGrup d’investigació: se’ls administra el nou tractament.\nEl fet de pertànyer a un grup o l’altre ho determina l’atzar: un programa informàtic o una taula aleatòria de números distribueix els participants en els dos grups. En aquesta adjudicació no intervé cap professional, sinó l’atzar, de manera que qualsevol persona té les mateixes probabilitats per anar a un grup o a l’altre.\nQuan es comparin els resultats dels dos grups es veurà si el nou tractament és més efectiu o provoca menys efectes secundaris.\nData d'actualització: 28.02.2011\nPreguntes generals per a l’equip assistencial


Vins de Catalunya: L'argument ancestral\nNo veig la manera de contradir l'argument d'en Rafael Sala sobre l'espumós ancestral. Les seves afirmacions em semblen irrefutables, clares com el seu Clar de Castanyer —o com el Vermell de Peguera que ha guanyat el Gran Vinari d'enguany—. Potser sí que el seu argument conté alguna fal·làcia, algun petit punt fosc, però jo no l'hi sé veure. I ningú m'ha donat raons creïbles que em facin dubtar. Hi estic una mica capficat.\nPodeu llegir les argumentacions d'en Rafel Sala al seu propi blog però, si us sembla, miraré de resumir-les aquí mateix —espero, Rafel, ser fidel a la teva manera de pensar—. També podeu llegir els meus articles «Qüestionar els paradigmes» i «Vermell de sis dies» que contenen algunes notes sobre la filosofia d'en Rafel.\nJa coneixeu l'existència dels dos mètodes bàsics per elaborar vi espumós de qualitat: el mètode «champenoise» i el mètode «ancestral» i també sabeu que la diferencia essencial entre un i l'altre és el tiratge del primer mètode, que no existeix en el segon. En el tiratge s'addiciona sucre al vi base —és a dir, en certa manera es «chaptalitza» el vi— i s'embotella perquè aquest sucre faci una segona fermentació a l'interior de l'ampolla. Dit això, l'argument d'en Rafel Sala —que m'ha exposat ell personalment, amb la magnífica vehemència que el caracteritza— es podria resumir en aquests punts:\nEl Champagne es fa amb un vi base de graduació molt baixa que justifica plenament la chaptalització del tiratge.\nPer fer vi espumós a Catalunya, pel mètode champenoise, és imprescindible fer-lo amb raïm verd perquè si es fes amb raïm completament madur, el sucre del tiratge donaria un espumós imbevible.\nErgo... si creiem que el millor vi és el que es fa amb raïm madur, el nostre clima desaconsella el mètode champenoise i, en canvi, no desaconsella pas el mètode ancestral. L'opció pel mètode champenoise que es va fer en el seu moment va ser un gran error.\nDit d'una manera una mica brutal: Imagineu que volem fer un vi tipus Borgonya al Priorat. Com que el Borgonya, sovint, es chaptalitza —és a dir, s'hi afegeix el sucre que no té, perquè pugi el grau alcohòlic— aquí també afegim sucre al vi, però per poder-ho fer, collim el raïm quan encara està immensament verd. Sembla ridícul, oi?\nÉs clar que podríem fer una refutació empírica de l'argument, observant quins grandíssims espumosos fem a Catalunya pel mètode champenoise. Però, des d'un punt de vista estrictament lògic, l'excel·lència d'un important nombre dels nostres espumosos tradicionals no refuta l'argument, perquè el mètode ancestral és encara tan rar a Catalunya que potser —aquest «potser» és important— no ha tingut temps de mostrar tot el seu potencial.\nImmers en aquestes cabòries, he rebut la visita d'uns amics —em temo que els he atabalat amb disquisicions que, segurament, no els interessaven gens— i he destapat una ampolla de Albet i Noya Brut Natural 2013.\nAquest vi de les terrasses de Can Milà de la Roca, té, com a mínim, quatre particularitats que poden sorprendre les persones que encara estan acostumades a associar la paraula espumós amb la paraula cava:\nNo és cava, és Clàssic Penedès;\nEstà fet pel mètode ancestral, no pel mètode champenoise;\nNo conté sulfurós afegit;\nEstà fet només amb xarel·lo.\nEl vi ens va agradar moltíssim i vam trobar-hi una personalitat força singular. Va oferir-nos una sensació de gran maduresa, una bombolla finíssima i el nas impecablement xarel·lo —del bo!—. Ple de sabor, amb poc tons cítrics i encara menys tons d'autòlisi. Plenitud del xarel·lo, sensació de puresa, carbònic subtil, conjunt setinat.\nUna bona ampolla per anar discutint a pleret sobre que si l'ancestral o el tradicional o si patatim o patatam.\nLabels: Albet i Noya, Can Miret


Sanitat intervindrà per frenar els preus abusius de les màscares i els gels - Diari de Girona\nSanitat intervindrà per frenar els preus abusius de les màscares i els gels\nSalvador Illa afirma que el Govern serà contundent contra els qui vulguin aprofitar la situació\nefe / madrid 08.04.2020 | 18:14\nUna kit de màscara de protecció. Aniol Resclosa\nUna kit de màscara de protecció.\nEl ministre de Sanitat, Salvador Illa, ha anunciat que el Govern té previst actuar i intervenir davant els preus abusius que s'estan registrant en mascaretes, gels desinfectants i guants, perquè, segons ha sostingut, actualment es compren a un preu diferent del d'abans. Illa s'ha pronunciat així en la seva última intervenció a la comissió de Sanitat de Congrés dels Diputats, en què ha fet un repàs de totes les mesures que està adoptant el Govern davant la pandèmia de la Covid-19.\nEl titular de Sanitat és conscient que "hi ha pràctiques abusives" en el preu d'alguns productes després de l'estat d'alarma i, per això, l'Executiu va decidir intervenir en els serveis funeraris, en col·laboració amb el Ministeri de Consum. "Els empresaris han de cobrar els preus que estaven vigents abans de l'entrada de l'estat d'alarma", ha dit el ministre, i per això ara s'actuarà davant els preus abusius d'altres productes, com màscares, gels i guants.\n"El Govern no permetrà cap especulació i serem molt contundents amb els que es vulguin aprofitar d'aquesta situació", ha conclòs el ministre, que acaba de concloure la seva compareixença.


El piano del Concurs de Maria Canals ja sona a Sant Pau - Actualitat\nSant Pau ha acollit un piano de cua com a part del Concurs Maria Canals. Al vestíbul de l’Hospital, Zaira Garcia, secretària del Servei de Neurologia i Joan Miquel Fernández, resident del mateix Servei han fet un breu recital com a tret de sortida d’aquesta iniciativa. Tot seguit el Dr. Adrià Comella, director gerent de Sant Pau, ha parlat als assistents acompanyat de Jordi Vivancos, director del Concurs Internacional Maria Canals, i han participat en l’activitat d’apropar el piano a la gent que no en sap i han tocat junts una peça. Diversos professionals de l’Hospital s’han animat després a fer la seva aportació musical. El piano estarà instal·lat de manera permanent al vestíbul per tal que tothom en pugui gaudir, sàpiguen o no tocar aquest instrument, sempre preservant les mesures sanitàries necessàries. Us animem que el proveu!


Memorial de Camposines a la Fatarella (Espais de la Batalla de l'Ebre) *** - Fires, festes, oci i llocs per visitar.\nMemorial de Camposines a la Fatarella (Espais de la Batalla de l'Ebre) ***\nDurant la batalla de l’Ebre, les Camposines va esdevenir un nus de comunicacions estratègic per a les forces republicanes l’estiu de 1938, ja que era el lloc de pas entre la ribera del riu Ebre i la primera línia del front, imprescindible per fer arribar els subministraments necessaris per als combats i per a l'evacuació dels ferits. El lloc va ser objecte de tres ofensives fallides de l’exèrcit franquista sobre les forces republicanes per forçar-ne la retirada. Finalment, el 30 d’octubre, amb l’atac a la Serra de Cavalls, el front republicà va cedir fins a permetre ocupar la posició l’11 de novembre, a tocar del final de la batalla.\nEl Memorial de les Camposines és un monument-ossera construït sobre una antiga trinxera de la batalla de l'Ebre. El Memorial ha estat concebut amb un llenguatge laic i pacifista que commemora per igual els soldats d'ambdós bàndols per tal de reconciliar la societat. És un espai de dol i dignificació de tots els combatents que hi van perdre la vida. Sota el petit turó en què s’assentava la trinxera hi ha un petit receptacle on es dipositen les restes òssies que, encara avui, apareixen als escenaris de la batalla de l’Ebre.\nEl 2018, coincidint amb el 80è aniversari de la batalla de l’Ebre, es van afegir 160 noms, deixant el memorial amb un total de 1544 víctimes inscrites. Es complementa amb una exposició permanent que explica la vida de 10 soldats de l'Ebre. Des de la part alta del Memorial, on hi ha uns plafons explicatius del que aquí es va viure, es pot apreciar la geografia d’aquells fets històrics i la situació estratègica de les Camposines.\nCom arribar a Memorial de Camposines a la Fatarella (Espais de la Batalla de l'Ebre) *** ?


Joan Isaac inaugurarà el festival Camallera Cançó d’Autor dedicat a la “República de les paraules crítiques”\nComarques Gironines 22/07/2016\nL’edició d’enguany organitzarà set concerts i altres activitats, totes de caire polític i reivindicatiu\nEl director del festival Camallera Cançó d'Autor, Pere Camps, acompanyat dels artistes Joan Isaac i Mercè Poch, juntament amb altres autoritats del municipi / ACN\nCamalleraEl Camallera Cançó d’Autor arriba enguany a la seva vuitena edició. Un any més es presenta com a una proposta que es vol diferenciar de la resta de festivals d’estiu i que té l’objectiu de ser un projecte cultural de “quilòmetre zero”. Al Camallera Cançó d’Autor hi actuaran alguns dels músics de l’escena catalana més destacats com Joan Isaac, que oferirà el concert inaugural. El cantautor interpretarà temes del seu últim disc ‘Joies italianes i altres meravelles’ (Picap 2015) on ha versionat una desena de cantautors italians de diferents generacions i temes d’amics com Luis Eduardo Aute o Silvio Rodríguez.\nTambé actuaran artistes emergents com Pau Alabajos o Rusó Sala. La llista de músics es completa amb el trio Stella Maris, que homenatjarà el 80è aniversari de la mort de García Lorca; el duet Borja Penalva i Mireia Vives, Dani Flaco i el Niño de la Hipoteca. Tots els concerts es faran a la Plaça Feliu de Camallera, a partir de les deu de la nit, i tenen aforament limitat.\nParal·lelament a les actuacions musicals, també s’han organitzat diferents activitats com ara xerrades, projeccions de documentals, vermuts i espectacles de titelles. “Enteníem que en aquest festival no només hi havia d’haver la paraula musicada, sinó també la paraula debatuda, pensada i compartida”, ha dit Pere Camps, impulsor de la proposta.\nEn l’edició d’enguany s’organitzarà una conversa a tres bandes amb polítics d’esquerres que estarà moderada pel periodista Sergi Picazo amb el títol ‘Què fer?’ i on hi participarà el diputat Joan Tardà (ERC), Xavier Domènech (En Comú Podem) i Eulàlia Reguant (CUP). Així mateix, el politòleg, professor de la Universitat Complutense de Madrid i co-fundador de Podem, Joan Carlos Monedero, reflexionarà sobre la ‘Política per a temps de confusió; Més enllà de la mediocritat’.\nEl municipi de 850 habitants acollirà totes aquestes activitats durant els deu dies que dura el festival. Amb un pressupost d’uns 15.000 euros aproximadament, el certamen compta amb el suport de l’Ajuntament i la Casa de Cultura de Camallera.


regal de professora original – Estudi Xevidom Bloc\nEtiqueta: regal de professora original\nUn molt bon regal original per a un mestre o una mestra és una de les nostres auques personalitzades que expliqui les seves vivències viscudes durant el curs a partir de les vinyetes i els rodolins. Us assegurem que es reconeixeran tant els nens i les nenes com el mestre o la mestra i això els farà molt feliços a tots. Sens dubte les nostres auques personalitzades són un regal molt original per a mestres!\nEtiquetat caricatura, caricatura barcelona, caricatures, caricatures osona, caricatures vic, estudi il·lustració, Estudi Xevidom, mestra regal original, mestre regal original, mestres regals originals, Montse Batalla, professor regal original, professora regals originals, professores regals originals, professors regal original, professors regals originals, professors regals originasl, regal de mestra original, regal de mestre original, regal de professor original, regal de professora original, regal final curs mestra, regal final curs mestre, regal mestra, regal mestre, regal mestres, regal original, regal original eper mestres, regal original final curs mestra, regal original final curs mestre, regal original final curs professor, regal original final curs professora, regal original mestra, regal original mestre, regal original professora, regal per mestre original, regal per professor original, regal personalitzat, regal personalitzat mestra, regal personalitzat mestre, regal personalitzat professor, regal personalitzat professora, regal professora, regals final curs mestra, regals final curs mestre, regals originals, regals originals professora, regals per mestres originals, regals per professor originals, regals personalitzats, regals professora, xevi domínguez, XevidomDeixa un comentari\nJa s’apropa el final de curs i des del nostre estudi us volem proposar un regal original pels mestres dels vostres menuts i menudes: una auca personalitzada que narri els fets més importants succeïts durant el curs: tots els bons moments, els jocs jugats, els conceptes nous apresos, tota la il·lusió del dia a dia quedarà reflectida a les vinyetes i rodolins de l’auca. En aquestes vinyetes, a partir de fotos, dibuixarem als nens i nenes i al mestre de forma que es reconeixeran totalment. Us assegurem que com a regal original per mestre les nostres auques són la millor opció, l’emocionareu de veritat!\nUna auca personalitzada que narri les vivències del curs i on dibuixem als nens i la mestra de manera que es reconeixin pot ser un regal perfecte per al mestre o la mestra, us ho assegurem!\n8 Juny 2018 estudixevidom\nUn molt bon regal per al o la mestra dels vostres menuts i menudes seria una caricatura d’ell o ella amb tota la classe. Li farà molta il·lusió la caricatura!\nVoleu sorprendre als mestres dels vostres menuts i menudes? Doncs el millor regal que els podeu fer és una caricatura d’ell o ella amb tota la classe. Us assegurem que li encantarà perquè les nostres caricatures són divertides però també molt elegants.\nUn molt bon regal per un mestre o una mestra és una caricatura d’ell o ella exercint la seva professió. Us assegurem que li farà molta il·lusió rebre la caricatura!\nSi una mestra o mestre ha tingut un bon curs amb els vostres fills i filles i li voleu fer un regal, us proposem que li regaleu una caricatura de tota la classe amb ell o ella. Us assegurem que li encantarà.\n6 Juny 2018 estudixevidom\nUn molt bon regal i original pel mestre o mestra dels vostres menuts és una auca personalitzada on els dibuixem a tots de forma que es reconeixeran i així viuran les vivències del curs que quedaran reflectides per ser recordades sempre.\nUn molt bon regal per al mestre o la mestra dels vostres menuts és una de les nostres caricatures d’ell o ella impartint classe. Us assegurem que li encantarà veure’s caricaturitzat fent la seva feina!\n5 Juny 2018 estudixevidom\nUn molt bon regal per als mestres dels vostres menuts i menudes pot ser una de les nostres caricatures on surtin ells o elles impartint la seva matèria. Els hi farà molta il·lusió veure’s dibuixats exercint la seva professió, us assegurem que amb aquest regal triomfareu!


Sílvia Pérez Cruz: “El repte està en ser valent per a fer el que nece... | altaveu.cat\nA cada concert que fas, hi poses l’ànima amb totes les conseqüencies. No et fa por no poder aguantar eixe ritme tan intens? Sílvia Pérez: El tipus d’entrega que faig damunt l’escenari, no em cansa ni em desgasta. Al contrari, em realimenta i em centra en mi mateixa. És molt renovador. Per sort, jo puc fer els concerts que vull. Tinc molt clar que per a recuperar l’energia, no puc fer concerts a diari. Aleshores intente respectar això, per a descansar la veu, viure la meva vida i poder treballar amb les dates que van sortint. La meva activitat no és una carrera, sinó una manera de viure. He fet i faré música tota la vida.\nSí, però les exigències del mercat, les discogràfiques… Per sort, els contractes que tinc amb la discogràfica sempre estan plantetjats amb molta llibertat. Ningú em reclama res. Tot el que presento sempre és algo que jo defenso des de la meva veritat. Mentres pugui fer les coses amb veritat no hi haurà cap problema. No em preocupa. El repte està en ser valent per a fer el que necessites i no el que esperen de tu. Fins ara jo sempre ho he fet així.\nEts músic, intèrpret, compositora, productora, actriu… Aquesta forma integral d’abordar la creació obeix a una necessitat artística o forma part d’alguna estratègia premeditada? Jo només sóc músic. El que em sento és músic. Però la música se composa de moltes altres parts que estan relacionades i que m’atrauen. A mi m’agrada composar i m’agrada la tasca de producció, que és com una manera divertida de jugar a ordenar les textures i els timbres. Però jo bàsicament em sento músic. La resta d’activitats creatives en què m’implique tenen que veure amb la meva passió per descobrir nous llenguatges. M’apassiona l’art i juntar-me amb gent d’altres llenguatges artístics, explicar una història des de diferents òptiques. En tot això no hi ha cap mena d’estratègia. Tot surt de forma natural, sense premeditació. Jo sempre he estat envoltada de gent que fa coses.\nLes teues referències musicals són molt variades (música tradicional, popular, jazz, clàssica, folk, pop…) Quins referents extramusicals tens? Els meus referents són sempre les persones que conec. Persones properes que solen ser gent anònima, a qui puc mirar als ulls i veure com van evolucionant i com segueixen en la vida. Des dels meus pares als meus amics o a persones amb qui m’he trobat en la vida. Ells són els meus referents i els qui veritablement m’impacten.\nAmb la nova pel·lícula d’Eduard Cortés, has entrat en el terreny social i reivindicatiu. Com percep una artista com tu la realitat política que ens envolta? A mi no em toca parlar de política perquè no en sé prou. Jo sé parlar d’emocions i sensacions, de com em sento. En assumptes polítics em sento molt cansada, decepcionada i trista de veure el morro que pot arribar a tenir la gent. Encara que tinc esperança en què les coses puguen millorar…\nParla’ns del concert “Entre cordes” que el 5 de març portaràs a València… No és un concert de clàssica, si no una actuació amb un quartet de cordes i la Sílvia cantant unes cançons que en el fons són molt populars, sense un estil particular. Sempre he tingut l’objectiu de donar a entendre que els repertoris que interprete no tenen per què pertànyer a cap estil. M’agrada que al final siguin cançons i emocions. Vull treure dels caps els tòpics i les etiquetes. A mès, aquest espectacle em fa sentir molt contenta per diversos motius. Es tracta de la culminació d’un somni que tenia des que estudiava a l’ESMUC de Barcelona. Quan allà escoltava un quartet de corda, pensava “algún dia m’agradaría fer això, cantar només amb això”. Quan l’Auditorio Nacional de Madrid me va fer la proposta d’un programa clàssic barretjat amb modern vaig pensar, “aquesta és l’oportunitat” i vaig triar un repertori que em fos molt familiar i còmode de cançons que m’han acompanyat sempre, per a tindre un punt de referència estable. Ens vam repartir els arranjaments amb dos amics i jo mateixa, i vam començar a treballar amb el quintet de corda.\nJa porteu uns quants concerts junts… Sí, i en aquest temps, hem treballat molt la relació entre nosaltres. Ara ja toquem sense partitures! (riu) Pot semblar una tonteria però es important, perquè les partitures poden ser una barrera de protecció cap al públic i que fan servir excessivament la part matemàtica del cap. Si treus les partitures, conectes amb les teues emocions i el grup comença a interactuar d’una manera molt més bèstia.\nSobre el teu futur, a quin somni no estàs disposta a renunciar? De entrada, penso que no s’ha der renunciar a cap somni. En el meu cas, música la faré tota la vida, però també tinc ganes de viatjar, sentir-me lliure per a poder seguir disfrutant d’aquesta feina que, d’altra banda, és un veritable luxe. L’any que ve tinc ganes de parar una miqueta més, de composar…, de tenir més temps per estar amb els meus. Jo desitjo fer música tota la vida però no amb obsessió, sinó disfrutant, vivint-ho amb felicitat.


En el Tot Mataró i Maresme de l'1 al 8 de desembre de 2017, trobaràs l'Especial Tot Centre: el cor comercial de la ciutat.\nPassat, present i futur conviuen entre els carrers més antics de Mataró. El Centre és un barri potent, el més buscat immobiliàriament però sobretot és el gran múscul, el cor comercial de la ciutat. La zona comercial per antonomàsia, l'àrea que compta amb els dos mercats històrics, el cos que reposa sobre una columna vertebral com és La Riera i que cada cop desperta més interès en visitants.\nEl del casc històric és el gran centre comercial a cel obert de Mataró\nEl Centre és la ciutat que mira al mar, la mil·lenària Santa Maria i les seves campanes. Un poble dins de la ciutat.\nEspecial Tot Barri a barri - Centre - Edició 1797 [De l'1 al 8 de desembre de 2017]


polèmica a l'Argentina\nLa fundació Baltasar Garzón manté que el cas esquitxa la Gendarmeria\n02 de de setembre del 2017. Actualitzada 19 de d’octubre del 2017 a les 16:31\nLa Fundació Internacional Baltasar Garzón ha assegurat aquest dissabte que la desaparició de Santiago Maldonado, un jove activista argentí que va ser vist per última vegada fa un mes en una manifestació indígena, té "tota la naturalesa de desaparició forçada". "El que va passar, el silenci, la confusió, notícies falses, el negacionisme oficial, ja són coses massa conegudes en la història de l'Argentina", subratlla el president de la Fundació, l'exmagistrat Baltasar Garzón.\nMilers de persones van protestar aquest divendres a Buenos Aires i altres ciutats argentines per exigir l'aparició amb vida de Maldonado, de 28 anys, que el dia 1 d'agost va participar en una manifestació de la comunitat maputxe Lof Cushamen a Esquel, província de Chubut, que va ser reprimida per efectius de la Gendarmeria.\nEn la concentració principal, a la històrica Plaza de Mayo portenya, es van sentir acusacions contra la Gendarmeria, la policia de fronteres, que va reprimir amb bales de plom i goma la manifestació en què va ser vist per última vegada Maldonado, i contra el Govern, especialment la ministra de Seguretat, Patricia Bullrich. Garzón considera necessària "una investigació amb llum i taquígrafs" per saber què ha passat amb el jove activista.\nDesapareguts Baltasar Garzón Argentina Santiago Maldonado


CaixaBank i la Cambra de Comerç de Sant Feliu de Guíxols renoven l'acord per incrementar la competitivitat de les empreses\nBaix Empordà - 18/11/2021 - 14:31\nEl president de la Cambra, Eduard Bosch i la directora de Banca d'Institucions de CaixaBank a Girona, Gemma Batlle han signat l'acord\nCaixaBank i la Cambra de Comerç de Sant Feliu de Guíxols han renovat el seu acord de col·laboració per a millorar la competitivitat de les empreses a través de l'assessorament i la formació dels emprenedors.\nEl conveni, signat pel president de la Cambra de Sant Feliu de Guíxols, Eduard Bosch, i la directora de Banca d'Institucions de CaixaBank a Girona, Gemma Batlle, inclou cursos de formació per membres de la Cambra, així com jornades i esmorzars de treball per exposar diferents novetats que vagin sorgint en el món empresarial i que aportin uns coneixements que són del tot necessaris per als empresaris i els seus treballadors.\nDurant la signatura, el president de la Cambra de Comerç de Sant Feliu de Guíxols, Eduard Bosch, ha agraït el suport de CaixaBank, que incideix en algunes de les principals línies estratègiques de la corporació com són la formació i la internacionalització. La directora de Banca d'Institucions de CaixaBank a Girona, Gemma Batlle, ha reiterat el suport de l'entitat financera a la cambra guixolenca i a les empreses del territori.\nCaixaBank es consolida com una entitat de referència per a les empreses. L'entitat financera posa a disposició de les empreses gironines tres centres especialitzats per donar resposta, exclusivament, a les necessitats de les empreses de la comarca. Als centres, ubicats a Girona, Cassà de la Selva i Figueres hi treballen especialistes per a la gestió integral de les empreses, oferint una proposta de valor única i diferenciada.\nA més, CaixaBank disposa a Girona d'una oficina Business que ofereix un servei especialitzat i pròxim a les microempreses, empreses que facturen menys de 2 milions d'euros; així com a comerços, autònoms i emprenedors. Situada al carrer de la Creu, 31, compta amb gestors especialitzats que acompanyen els clients en tot el cicle de vida dels seus negocis, oferint orientació i assessorament personalitzat.


Més de mig miler d’infants participen de les d’activitats de Nadal de Palafolls\nL’Ajuntament de Palafolls ha impulsat, durant aquestes festes nadalenques, diverses propostes lúdiques per als infants. La cancel·lació del Juga Juga pocs dies abans de celebrar-se, degut a la implementació de noves restriccions anti-Covid, va obligar al consistori a canviar el rumb i a treballar per oferir una alternativa als més petits. Això es va traduir en la preparació de diversos tallers d’activitats diverses i també d’una pista de kàrting.\nSegons ha explicat Sònia González, regidora d’Esports, les propostes impulsades durant tota la setmana passada, entre el 27 i el 31 de desembre, van tenir molt bona acollida entre la població palafollenca. En concret, s’han comptabilitzat entorn a 300 participants als tallers organitzats al Fòrum Palatiolo, així com una xifra lleugerament superior als karts de la plaça de Poppi.\nDurant aquests dies, els nens i nenes de Palafolls i les seves famílies van poder gaudir de tallers de guarniments per l’arbre de Nadal, corones, boles de neu i postals.\nPrecisament, aquestes propostes fetes pensant amb la interacció entre els infants i els adults han tingut molt bona acollida, i el consistori estudia mantenir aquesta idea de cara a properes iniciatives.\nLes activitats d’alternativa al Juga Juga van impulsar-se amb l’aplicació de les diferents mesures anti-Covid, com van ser l’ús de mascareta i el rentat de mans amb gel hidroalcohòlic.\nArticle anteriorEs prorroguen quinze dies més les restriccions anti-Covid, toc de queda inclòs\nArticle següentL’Ajuntament fa bona valoració de la rebuda de Ses Majestats


Fase 1 Estades científiques a MónNatura Pirineus 2021\nDates: 28 juny - 10 juliol 2021\nEls cinquanta estudiants seleccionats tenen l’oportunitat de viure una experiència única participant en un dels cinc projectes de recerca científica proposats en aquesta fase. Se seleccionaran un total de deu estudiants per projecte.\nEl Programa Joves i Ciència no acaba amb les Estades científiques a MónNatura Pirineus, sinó que té una continuïtat durant els dos anys posteriors, amb les Estades al Centre de Recerca i les Estades de Recerca Internacional. Aquestes dues fases tenen l’objectiu de seguir acostant els estudiants a la ciència, ja sigui fent una estada en un centre de recerca o en un programa internacional de ciència.\nEls 5 projectes\nFase 2 Estades al Centre de Recerca\nDurant l’estiu de 1r a 2n de Batxillerat, els estudiants seleccionats a la primera fase del programa podran continuar tenint experiències en investigació científica en un centre de recerca local. L’objectiu d’aquesta fase és que cada estudiant s’incorpori a un equip d’investigació d’un laboratori científic, on podrà treballar amb professionals de primer nivell i en grups de recerca internacionals.\nAquesta fase també inclou una única opció d’estada de recerca internacional amb places reservades per als estudiants del Programa Joves i Ciència en un prestigiós programa de ciència; així com la possibilitat de sol·licitar plaça i entrar en el procés de selecció d’alguns programes internacionals de ciència recomanats per la Fundació, però en què el Programa Joves i Ciència no hi té places reservades.\nCentres de recerca locals\nEls estudiants seleccionats podran fer una estada en un centre de recerca local en què el Programa Joves i Ciència hi té places reservades. Treballaran en un entorn de recerca real incorporant-se en un equip científic.\nProgrames internacionals de ciència\n(amb i sense places reservades)\nEl Programa Joves i Ciència ofereix un única opció d’estada de recerca internacional amb places reservades al Research Science Institute (RSI), al Massachusetts Institute of Technology (MIT) als Estats Units.\nD’altra banda, els estudiants podran fer la sol·licitud per participar i entrar en el procés de selecció d’alguns programes internacionals de ciència recomanats per la Fundació, on el Programa Joves i Ciència no hi té places reservades.\nFase 3 Estades de Recerca Internacional\nEn aquesta tercera fase, els estudiants tenen l’oportunitat de crear la seva pròpia experiència científica a mida! Per fer-ho, hauran de buscar, pel seu compte, un projecte de recerca que s’ajusti a les seves preferències i interessos en un centre de recerca o en un programa de ciència internacional (o local).\nD’una banda, el Programa Joves i Ciència ofereix places limitades per participar en un programa internacional de ciència o incorporar-se en un equip d’investigació d’un centre de recerca internacional.\nProgrames de ciència col·labodors\nEntitats de recerca col·laboradores


Concert d'estiu del Mil·lenari de la Parròquia de Sant Pere de Figueres\nLes violinistes Elena Rey i Sara Bitlloch han protagonitzat "Binomial", el concert d'estiu del Mil•lenari de la Parròquia de Sant Pere de Figueres.\nV Cicle de Música Medieval So de Lonh a Castelló d'Empúries\nEls dies 12 i 13 de setembre tindrà lloc a Castelló d’Empúries el Cicle de Música Medieval So de Lonh a la Basílica de Santa Maria de Castelló d’Empúries. Aquesta és la cinquena edició del cicle, que es dedica principalment a la divulgació de les músiques medievals i...\nMicroteatre a Figueres amb La Passejanta\nMicroteatre per als temps de pandèmia al Jardí de Figueres amb el Col·lectiu La Passejanta.\nDona Dóna celebra 10 anys amb un mural a Figueres\nL'associació Dona Dóna Alt Empordà celebra 10 anys. Un mural de Valentí Gubianas a la plaça Catalunya de Figueres ret homenatge a la lactància materna.\nLa segona fase del Ferran Sunyer estarà a punt el mes de gener\nLes obres del Centre de Formació Integrat Ferran Sunyer de Figueres entren en la seva recta final. L'equipament contribuirà a reinventar la formació a nivell d'oficis a la ciutat i comarca.\nConcentració a Figueres en suport als investigats pels talls del Pertús i la Jonquera\nConcentració a les portes dels jutjats de Figueres per a donar suport als 197 investigats pels talls de l'AP-7 al Pertús i la Jonquera el passat mes de novembre.\nL'ACA millora el sanejament de les aigües residuals de Maçanet de Cabrenys amb una inversió de 4,8 MEUR\nL’Agència Catalana de l’Aigua (ACA) ha posat a licitació el contracte per millorar el sanejament de les aigües residuals del municipi de Maçanet de Cabrenys, a la comarca de l’Alt Empordà. Amb un pressupost superior als 4,8 MEUR i una durada de 3 anys, el contracte preveu la construcció d’una...\nEl Consell Comarcal forma els acompanyants del transport escolar per evitar la propagació de la Covid-19\nEl Consell Comarcal de l’Alt Empordà ha celebrat, aquest dimecres 2 de setembre, una jornada de formació per a tots els acompanyants del transport escolar. En total, hi han participat una seixantena de persones que seran les encarregades de prestar aquest servei coincidint amb l’inici del curs, el...\nFigueres ja pensa en la campanya de Nadal per a potenciar el comerç\nFigueres treballa en una campanya per a la promoció del comerç local de cares a tardor i a les compres nadalenques. L’ Ajuntament i Comerç de Figueres s’han reunit aquest dimecres per dissenyar diferents iniciatives per reforçar i recordar el caràcter comercial de la capital de l’Alt...\nA partir del dijous 10 de setembre, el Castell Peralada Restaurant que compta amb una estrella Michelin, reobrirà les seves portes amb un nou menú degustació – Sabors de tardor, un menú Cheese Lovers i una carta evolucionada. El retorn s’ha endarrerit perquè el Restaurant ha aprofitat l’aturada...\nÍtems: 51 - 60 de 12307


En l'última dècada, cap equip amb 47 punts a aquestes altures ha pujat a Primera per la via ràpida\n3 min. Girona 10/03/2020 19:21\n651x366 Els jugadors del Girona tornen a estar endollats / GIRONA FC Els jugadors del Girona tornen a estar endollats / GIRONA FC\nEl Girona s’ha encarregat, sense necessitat d’ajudes d’externes, de convertir en pràcticament impossibles les seves opcions d’ascens directe. Instal·lat en la cinquena posició amb 47 punts després de 31 jornades, a Montilivi comencen a intuir que si volen tornar a la Primera Divisió ho hauran de fer pel camí del play-off. Perquè si les sensacions que desprèn l’equip de Pep Lluís Martí no ajuden, la història encara ho fa menys: des de la instauració de les eliminatòries per decidir qui acompanyaria a l’elit els dos primers classificats la temporada 2010-11, cap equip ha pujat directament amb la xifra de punts que suma el Girona a aquestes altures. Qui ho va fer amb menys va ser el Vila-real el curs 2012-13, que en tenia 51.\nDe fet, només aquell Vila-real va ocupar una plaça que no tenia assegurada, perquè era cinquè i el segon lloc l’ocupava l’Alcorcón. La resta d’anys, la Lliga no ha patit grans canvis en el tram final: tan sols l’Alabès i el Leganés, el curs 2015-16, i el Betis i el Rayo, el curs 2010-11, van alterar el seu ordre, però el destí final va ser el mateix. Tots els equips que ocupaven zona d’ascens van acabar pujant, inclòs el Girona 2016-17, aquell que va fer història de la mà de Pablo Machín, que tenia 58 punts a la jornada 31, 11 més que l’actual conjunt blanc-i-vermell.\nPerquè la millora experimentada no és suficient. Amb l’arribada del balear, els gironins han encadenat dues vegades la millor sèrie de jornades sense perdre, amb set. Però la primera, sumant el duel viscut per Juan Carlos Moreno, va ser més productiva: el Girona va lligar 15 dels 21 punts en joc amb 4 victòries i 3 empats. Ara, perquè encara és vigent, n’ha obtingut 13, amb 3 victòries i 4 empats. L’ascens s’allunya, sobretot, pel mal inici: el Cadis, líder, és a 9 punts, i el Saragossa, segon, a 8. Els dos últims empats, contra el Mirandés i l’Albacete, en què l’equip no va saber conservar l’avantatge en el marcador, han impedit assaltar el tercer lloc i quedar-se a 4 punts de Primera. Respecte al setè classificat, això sí, té un coixí de 5 punts. Qui no es consola és perquè no vol. Abans d’acabar el campionat, visita el Las Palmas, que ha demanat ajornar el partit de diumenge, l’Elx, el Màlaga, l’Sporting, el Lugo i l’Alcorcón i rep a Montilivi el Racing, el Numància, el Saragossa, l’Almeria i el Cadis.\nJoaquín Zeballos, presentat\nJoaquín Zeballos, l'últim fitxatge dels gironins, va ser presentat ahir. “Visc un somni. És un orgull defensar aquesta institució, hi ha un gran projecte”, confessa el davanter, que fins ara no tenia equip tot i haver marcat 19 gols en el seu últim curs a l’Uruguai. “No és el mateix haver entrenat sol que fer-ho ara al costat dels meus companys, però espero agafar el ritme adequat ben aviat”. A Zeballos, que portarà el dorsal 9, naturalment, li han preguntat pel seu compatriota Stuani. “És un referent per a tot el país, és extraordinari”. Com es descriu? “Soc un jugador d’àrea, un bon definidor i un rematador que es mou bé enmig dels centrals. Vinc a contribuir i a fer el que em demanin”, finalitza.\nEl Girona aprofita el confinament per escollir la seva nova mascota: la Mosca


Amb el vot, Alexis Tsipras busca enfortir la seva posició negociadora davant dels creditors ja que obtindrà el suport dels seus i de bona part de l'oposició\nEFE Atenes 10/07/2015 12:48\n651x366 Tsipras avui al Parlament grec on ha rebut l'escalf dels seus. REUTERS Tsipras avui al Parlament grec on ha rebut l'escalf dels seus. REUTERS\nEl Parlament grec aprovarà avui, si no hi ha sorpreses d'última hora, el paquet de propostes remès ahir a la nit pel Govern d' Alexis Tsipras als creditors en un esforç per guanyar la confiança dels socis de l'euro.\nFons del govern d'Atenes, han assenyalat que amb aquest moviment es pretén demostrar que Grècia "té la voluntat política de continuar amb l'aplicació de les reformes promeses".\nAmb el debat al Parlament, Tsipras busca assegurar-se el suport del seu propi grup parlamentari, on en els últims mesos s'han viscut protestes contra les mesures de retallada, i força als partits de l'oposició a donar un mandat inequívoc per la negociació.\nUna sol·licitud de 53.500 milions d'euros\nEl Govern grec espera obtenir –el dissabte de l' Eurogrup i el diumenge del Consell Europeu– llum verda a aquest paquet de mesures que acompanyen la sol·licitud del tercer rescat, per valor de 53.500 milions d'euros.\nAquesta quantitat de crèdits sol·licitada al Mecanisme Europeu d'Estabilitat (Mede) per a un període de tres anys serviria per cobrir els venciments d'aquí al juny de 2018: 46.000 milions d'euros per pagar els bons en poder del BCE i els préstecs del Fons Monetari Internacional i 7.500 milions d'euros per a la devolució de crèdits subscrits en els últims mesos per les agències governamentals.\nEl paquet de mesures inclou una sèrie d' augments d' impostos –directes i indirectes–, de les cotitzacions socials, així com reduccions de les pensions.\nS'espera que la votació al Parlament es produeixi al voltant de la mitjanit, poques hores abans que a Brussel·les se celebri l'Eurogrup que haurà d'avaluar el paquet de mesures.


Sopars de cine - Laura Gost\nL’acte d’anar al cine és un dels rituals que més vaig enyorar durant el confinament. Encara fa mal veure les cartelleres congelades dels cinemes que no han obert les portes des de l’any passat: sobretot em fa patir la idea d’un tancament definitiu que condemni aquelles façanes a exhibir eternament els cartells d’algunes pel·lícules que no fan ni fred ni calor, elles, que en algun moment varen anunciar films inoblidables.\nL'olor del formatge 'cheddar' exercia d’anticlímax en la recuperació d’un ritual cinèfil tan malmès per la pandèmia\nDurant el darrer any no he deixat d’anar al cine sempre que he pogut; les sales buides amaraven de nostàlgia la cinefília més resistent. Aquesta setmana, però, l’escenari era propi d’una postpandèmia: les cues per adquirir entrades eren llarguíssimes, les butaques estaven tan ocupades com permetia la normativa, les màquines de crispetes treien fum. I si bé inicialment m’ha commogut veure tanta activitat –i escarrufat, també, perquè haurem de reacostumar-nos a les multituds–, reconec, sense ànim de caure en esnobismes, que just abans dels tràilers m’he sorprès a mi mateixa verbalitzant una confidència que no gosaria posar per escrit: "Crec que avui enyoro la sala buida".\nEl motiu principal: hauria volgut estalviar-me la desfilada d’espectadors que entraven a la sala amb pizzes, nachos, hotdogs, gelats, patates fregides; n’hi havia un que menjava una amanida de pasta de supermercat, fins i tot. Més enllà del debat sobre com deu ser de còmode devorar una pizza o uns nachos en un recinte a les fosques, l’olor del formatge cheddar exercia d’anticlímax en la recuperació d’un ritual cinèfil tan malmès per la pandèmia. Per això, i malgrat que s’hagi repetit molt allò que les sales són espais segurs, potser valdria la pena recordar-nos que també convé anar-hi sopat, al cinema. Al cap i a la fi, la persona que va dir que la cultura és l’aliment de l’ànima es devia referir –digueu-me agosarada– a una cosa molt menys literal.


Mesures per pal·liar la problemàtica del camí de la Calobra\nAvui a l'Ajuntament s'han reunit el batle, el cap de la Policia Local, membres del Consell de Mallorca i representants de la Guàrdia Civil\nA la reunió duita a terme avui dematí s'han estudiat diverses opcions, algunes d'elles manifestades per la ciutadania, per poder donar una resposta a la problemàtica que tenim al camí de la Calobra a causa del tancament del tram del pont de la carretera MA-12. Així, s'han acordat els punts següents:\n- A principis de la setmana que ve es donarà pas alternatiu amb un semàfor al camí de la Calobra. A partir de dilluns, durant les hores de més afluència, hi haurà vigilància policial per vetlar que no hi hagi problemes de circulació.\n- A la carretera MA-15 està previst obrir un carril d'incorporació per accedir al camí de la Calobra i no obstaculitzar la via per als vehicles que circulen cap a Manacor. Això suposarà realitzar obres en aquest punt de la carretrea i s'espera tenir-les acabades a finals de la setmana que ve.\n- Paralel·lament a aquestes actuacions, es definirà fins a quin tonatge es pot circular pel camí de la Calobra.\nTot i això, l'Ajuntament recomana utilitzar i circular per altres vies alternatives, com ara el camí de Conies, i fa a saber que el camí de l'Hort de Carrossa ja està obert al trànsit.